28/03/2016 | Administración LocalMunicipal
A Coruña
Área de Rexeneración Urbana e Dereito á Vivenda
Servizo de Vivenda e Rehabilitación
Modificación do apartado cuarto do Acordo da Xunta de Goberno Local do 4 de decembro de 2015 relativo á apertura do prazo para a presentación de solicitudes de subvención para obras de rehabilitación na ARI Grupo de Vivendas Mariñeiros

A Xunta de Goberno Local, en sesión celebrada o 26 de febreiro de 2016, adoptou o seguinte acordo: “Primeiro. –Modificar puntualmente o Acordo da Xunta de Goberno Local de 4 de decembro de 2015 relativo á apertura de prazo para de presentación de solicitudes de axudas económicas para as obras de rehabilitación de edificios na Área de Rehabilitación Integral Grupo de Vivendas MARIÑEIROS, ao amparo do establecido no citado acordo bilateral de 27 de outubro de 2015. O apartado cuarto do citado acordo, referido ás persoas beneficiarias, quedará redactado da seguinte forma: “Cuarto.–Persoas beneficiarias. – As comunidades de propietarios/as, as agrupacións de comunidades de propietarios/as e as persoas propietarias únicas de edificios de vivendas. – Cando as persoas beneficiarias sexan persoas físicas, deberán posuír a nacionalidade española ou a dalgún dos Estados membros da Unión Europea, do Espazo Económico Europeo, de Suíza ou o parentesco determinado pola normativa que sexa de aplicación. No caso dos estranxeiros non comunitarios, deberán ter residencia legal, en España. Cando sexan persoas xurídicas, deberán acreditar ou declarar expresamente na súa solicitude que se atopan debidamente constituídas, segundo a normativa que lles resulte de aplicación. No caso de entidades que carezan de personalidade xurídica propia, deberá facerse constar expresamente os compromisos de execución asumidos por cada membro da agrupación, así como o importe da subvención para aplicar por cada un deles. – Non poderán obter a condición de persoas beneficiarias aquelas que estean incursas nalgunha das causas previstas no artigo 13 da Lei 38/2003, do 17 de decembro, xeral de subvencións, no artigo 10 da Lei 9/2007, do 13 de xuño, ou a quen se lle revogase algun­ha das axudas contidas neste ou en anteriores plans de vivenda por causas imputables á persoa solicitante. – Para o caso de que a persoa solicitante sexa unha comunidade de propietarios/as ou agrupación de comunidades de propietarios/as, os requisitos sinalados nos puntos anteriores deberán ser cumpridos polos seus membros. – As persoas beneficiarias destinarán o importe íntegro da axuda, ao pagamento das correspondentes actuacións. Cando se trate de comunidades de propietarios e agrupacións de comunidades de propietarios, esta regla resultará igualmente de aplicación con independencia de que, tanto o importe da mesma, como o coste das obras, deba repercutirse nos propietarios de vivendas e locais, de conformidade coas regras previstas a lexislación de Propiedade Horizontal. – Non poderán obter financiación os que fosen xa beneficiarios das axudas do programa de rehabilitación edificatoria.” Segundo. –Manter o resto do acordo da Xunta de Goberno Local de 4 de decembro de 2015, no resto dos apartados.” Este acordo non implica a apertura dun novo prazo de presentación de solicitudes. O que se publica para o xeral coñecemento A Coruña, 10 de marzo de 2016. O director da Área de Rexeneración Urbana e Vivenda Jorge Juan Cao Abad